2026ko ekainaren 19ko 3205/2026 Alkatetza Dekretuaren laburpena: Basauriko Udalaren Kultura-politika eta Euskara Arloak antolatutako San Fausto 2026 kartel lehiaketa, senior eta txiki eta gazte kategorietan

Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa.- Onuradunak
Epaimahaiak aukeratutako lanen egileak. Lanak aukeratuko dira beren kalitate artistikoaren
arabera.

Bigarrena.- Diru-laguntzaren xedea
Lehiaketara aurkeztutako lanen arteko onenak saritzea: Epaimahaiak San Fausto Jaiak 2026 iragartzeko aukeratutako kartela (senior eta txiki eta gazte kategoriak)

Hirugarrena.- Oinarri arautzaileak
2024ko abuztuaren 6ko 150. BAOn argitaratutako udal dirulaguntzak emateko ordenantzak onartu ditu oinarri arautzaileak.

Hirugarrena. Sariaren zenbatekoa.
Senior kategoria:
Epaimahaiak jaiak iragartzeko hautatzen duen kartelaren egileari 1.500,00 euroko saria emango zaio, eta 300,00 euroko akzesita udalerriko diseinurik onenari.

Txiki eta gazte kategoriak:
Txiki eta gazte kategorian, sari nagusi bakarra banatuko da kategoria bakoitzean

- Txikiak: 6 eta 9 urte bitarteko Basauriko haurrak
Social Antzokiko haur-ikuskizunetarako 4 sarrera, eta zinemarako beste 4 sarrera banatuko dira. 
50 euroko txartela, Basauriko dendetan gastatzeko.

- Gazteak: 10 eta 13 urte bitarteko Basauriko haurrak
Basauri Kirolakeko igerilekuan ordubeteko egonaldia, eta gero askaria kafetegian, gehienez ere 15 umerentzat. Eta Basauriko Indoor Multiabentura Parkerako 4 sarrera, bi orduz bertan jarduteko. 
100 euroko txartela, Basauriko dendetan gastatzeko. 

Laugarrena. Eskabideak aurkezteko epea
Senior kategoria:
Lanak Herritarrentzako Arreta Zerbitzuan aurkeztuko dira, lanegunetan, 08:00etatik 14:00etara, 2026eko ekainaren 29tik irailaren 5era bitartean.

Txiki eta gazte kategoriak:
Lanak Herritarrentzako Arreta Zerbitzuaren bulegoetan aurkeztuko dira, lanegunetan, 08:00etatik 14:00etara bitartean. Aukeran, telematikoki aurkeztu ahalko dira, www.basauri.eus udal webgunean. Epea ekainaren 29tik irailaren 5era.

